
RAPORT DE SPECIALITATE
privind actualizarea cofinanțării ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, aprobat prin HCL nr. 416/27.07.2018
Având în vedere Referatul de aprobare a proiectului de hotărîre al Primarului Municipiului Timișoara privind actualizarea cofinanțării ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara, aprobat prin HCL nr. 416/27.07.2018, prin care se propune cofinanțarea proiectului derulat prin Programul Operational Infrastructura Mare (POIM).
Facem următoarele precizări:

În vederea dezvoltării infrastructurii de apă şi apă uzată a judeţului Timiş, operatorul regional al serviciilor de utilitate publică, de alimentare cu apă și canalizare Aquatim S.A. derulează Contarctul de finanțare nr. 243/18.03.2019 privind „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”, în valoare de 180.000.000 euro.
Prin Hotărârea de Consiliu Local al Municipiului Timişoara nr. 416/27.07.20218 s-a aprobat asigurarea cofinanțării ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara și aprobarea contribuției proprii ce revine municipiului Timișoara, în valoare de 51.753.267 euro (fără TVA).
 Având în vedere prevederile H.G. nr. 379/2020 privind aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin POIM 2014-2020, Aquatim S.A. a făcut demersurile necesare și a finalizat, prin încheierea actului adițional nr. 3/10.11.2021 la Contractual de finanțare nr. 243/18.03.2019, majorarea valorii proiectului ajungând la 239.434.124 euro.
 Prin adresa nr. SC2022-031059/13.12.2022 Asociația de Dezvoltare Intercomunitară Apă-Canal Timiș, ne solicită emiterea unei Hotărârii a Consiliului Local Timișoara de aprobare a indicatorilor tehnico-economici aferenți  ”Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”- localitatea Timişoara ca urmare a modificării sumei aferente proiectului, valoarea totală a investițiilor pentru Municipiul Timișoara este ajustată la suma de 354.982.566 lei, (fără TVA), iar valoarea cofinanțării este de 6.293.841 lei, (fără TVA).
Luând în considerare Contractul de finanțare nr. 243/18.03.2019 semnat între Ministerul Investițiilor și Proiectelor Europene în calitate de Autoritate de Management pentru Programul Operațional Infrastructură Mare (POIM) în perioada 2014-2020 și Aquatim S.A.;
Conform art. III Anexa 1 la Actul Adițional 3/10.11.2021 la Contractul de finanțare nr.243/18.03.2019, încheiat de către operatorul Aquatim SA. ”Beneficiarul va prezenta HCJ/HCL –uri actualizate privind aprobarea indicatorilor tehnico-economici revizuiți și cofinanțarea proiectului, sub sancțiunea suspendării plăților ce reprezintă valorile finanțate în proiect potrivit Hotărârii de Guvern nr. 379/2020”.
Având în vedere, cele mai sus prezentate, 

PROPUNEM
emiterea unei hotărâri de consiliu local prin care:

· Se aprobă actualizarea cofinanțării  ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara;
·  Se aprobă actualizarea contribuției proprii ce revine municipiului Timișoara, prin Consiliul Local, la  ”Proiectul regional de dezvoltare a infrastructurii de apă şi apă uzată din judetul Timiş, în perioada 2014-2020” prin asigurarea părții de cofinanțare în cuantum de 6.293.841 lei (fără TVA) reprezentând  1,773%, din valoarea totală a investițiilor pe Timișoara  de 354.982.566 lei (făra TVA), - cheltuieli eligibile pentru Municipiul Timișoara.
· Municipiul Timișoara se obligă să asigure resursele financiare necesare implementării optime a proiectului în condițiile acordării finanțării nerambursabile, pe durata derulării ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020”. Sumele necesare cofinanțării vor fi cuprinse în bugetul local aferent perioadei de implementare a proiectului. 
Considerăm oportună promovarea Proiectului de hotărâre privind actualizarea cofinanțării ”Proiectului regional de dezvoltare a infrastructurii de apă şi apă uzată din judetul Timiş, în perioada 2014-2020” - localitatea Timişoara şi-l supunem spre dezbatere Consiliului Local al Municipiului Timişoara.

